పెళ్లి కూతురు (1970 సినిమా)

పెళ్లి కూతురు వి. రామచంద్రరావు దర్శకత్వంలో శ్రీ ప్రొడక్షన్స్ బ్యానర్‌పై  పి.బాబ్జీ నిర్మించిన తెలుగు సినిమా. 1970లో విడుదలైన ఈ సినిమాలో కృష్ణ, షావుకారు జానకి ప్రధాన పాత్రలను పోషించారు.
నటీనటులు

 కృష్ణ
 రేలంగి
 నాగభూషణం
 కృష్ణంరాజు
 ప్రభాకర్ రెడ్డి
 రాజబాబు
 అల్లు రామలింగయ్య
 చంద్రమోహన్
 రావి కొండలరావు
 జి.ఎస్.ఆర్.మూర్తి
 కాకరాల
 చలపతిరావు
 షావుకారు జానకి
 రాజశ్రీ
 గీతాంజలి
 విజయనిర్మల (అతిథి పాత్రలో)
 ఛాయాదేవి
 బృందావన్ చౌదరి
 ఉదయలక్ష్మి
 టి.జి.కమల
 సుబ్బలక్ష్మి

సాంకేతిక వర్గం
 మూలకథ : లక్ష్మీకళ్యాణం
 మాటలు : భమిడిపాటి రాధాకృష్ణ
 పాటలు : కొసరాజు, ఆరుద్ర, దాశరథి, సి.నా.రె., అప్పలాచార్య
 సంగీతం : ఎస్.పి.కోదండపాణి
 నేపథ్యగాయకులు: పి.సుశీల, ఎల్.ఆర్.ఈశ్వరి, ఎస్.పి.బాలసుబ్రహ్మణ్యం, మాధవపెద్ది, పిఠాపురం
 నృత్యం: చిన్ని, సంపత్
 కళ:ఎస్.కృష్ణారావు
 కూర్పు: ఎన్.ఎస్.ప్రకాశం
 ఛాయాగ్రహణం: వి. ఎస్. ఆర్. స్వామి

సంక్షిప్త చిత్ర కథ
ఆ పల్లెటూరికి గబ్బిలాల సుబ్బన్న మునసబు. అతడు ఆ ఊరికి తులసి వనంలో గంజాయి మొక్కలాంటి వాడు. అతడికి ఆడపిల్లలంటే మోజు. లక్ష్మిని పెళ్ళి చేసుకుందామనుకున్నాడు. కాని పార్వతికి ససేమిరా ఇష్టం ఉండదు. తల్లిలేని భూషయ్య కొడుకు సూర్యాన్ని పార్వతి చిన్నప్పటి నుండి కన్నతల్లిలా పెంచింది. పార్వతి కూతురు లక్ష్మి అంటే సూర్యానికి తీరని ప్రేమ అభిమానం. లక్ష్మికి మంచి వరుణ్ణి తెచ్చి పెళ్ళి చేస్తానని పార్వతికి మాట ఇస్తాడు. భద్రకాళి తన కొడుకు అంజికి లక్ష్మిని ఇచ్చి పెళ్లి చేయాలని ప్రయత్నిస్తుంది. భర్త పరమయ్య ఎంత నసుగుతున్నా పుట్టినరోజు పండగకి అందరినీ పిలుస్తుంది. కాంట్రాక్టర్ చలపతిరావు కొడుకు మధు ఆ గ్రామానికి వస్తాడు. వాళ్ళు కూడా దూరపు చుట్టమైన భద్రకాళి ఇంటికి పుట్టినరోజు పండగకి వస్తారు. మోహన్, లక్ష్మి ఒకర్నొకరు ఆకర్షించుకుంటారు. సూర్యం సంతోషిస్తాడు. మారువేషంలో వచ్చిన స్వాములవారిని తన భర్త అని పార్వతి గుర్తుపడుతుంది. రహస్యంగా తన భర్తని పార్వతి ఊరిబయట కలుసుకుంటుంది. ఇది సుబ్బన్న పసిగడతాడు. భద్రకాళి లక్ష్మికి అంజిని ఇవ్వాలన్న కోరిక తీరకపోగా లక్ష్మీ మోహన్‌ల వివాహం నిశ్చయమైంది. సుబ్బన్న భద్రకాళిని కలిసి పార్వతి కుటుంబం మంచిది కాదని చలపతిరావుకి నచ్చచెప్పి నమ్మిస్తారు. చలపతిరావు పీటలమీది పెళ్ళిని ఆపేస్తాడు. సూర్యం పట్నం వెళ్ళి పెళ్ళిళ్ళ పేరయ్య సాయంతో  నిత్యానందం అనే లక్షాధికారిని, అతని తల్లిని పెళ్లి చూపులకు తీసుకువస్తాడు. కానీ పెళ్లికొడుకు పచ్చితాగుబోతు అని తెలుసుకుని రాజు వాళ్ళని చావబాదుతాడు. సుబ్బన్న ఆనందంతో వాళ్ళని బండెక్కించి సాగనంపుతాడు. రాజు పెళ్ళిళ్ళు ఆగిపోవడానికి తానే కారణమని పోలీసులకు లొంగిపోయి నిజం చెబుతానంటాడు. పార్వతి రాజుదగ్గర ప్రమాణం తీసుకుంటుంది. సూర్యం మళ్ళీ పట్నంవెళ్లి తన బాల్యస్నేహితుడు కుమార్‌ని కలుసుకుంటాడు. పెళ్ళికి ఒప్పిస్తాడు. తను కుమార్ చెల్లెలు అంధురాలైన కల్యాణిని పెళ్ళి చేసుకుంటానంటాడు. సరిగ్గా తాళి కట్టే సమయానికి కుమార్‌ను పోలీసులు అరెస్టు చేస్తారు. ఇదంతా మోహన్ పెళ్ళి పీటల మీద నుండి లేచిపోవడం వల్ల వచ్చిందనే కోపంతో సూర్యం మోహన్ని చంపివేస్తానంటూ బయలుదేరుతాడు. మోహన్ని ఒప్పిస్తాడు. ఇద్దర్నీ హాల్లో తుపాకీతో ఎదిరిస్తాడు చలపతిరావు. ఇంతలో అక్కడికి వచ్చిన రాజు నిజం బయటపెడతాడు. చలపతిరావు పశ్చాత్తాపపడి మోహన్ పెళ్ళికి అంగీకరిస్తాడు. రాజు కోసం పోలీసులు చుట్టుముడతారు. పారిపోతున్న రాజుని కాలుస్తారు. అద్భుతమైన ధైర్యసాహసాలతో సూర్యం దెబ్బతిన్న రాజును భుజాలపై మోసుకుని ఇంటికి చేరుస్తాడు. మోహన్‌కి లక్ష్మికి పెళ్ళవుతుంది. కొనప్రాణంతో ఉన్న రాజు కూతురిని, అల్లుడ్నీ దీవిస్తాడు. పార్వతి సుమంగళిగా రాజు ఒడిలో మరణిస్తుంది. రాజు ఆమెను అనుసరిస్తాడు.

పాటలు
+ పాటల వివరాలు క్ర.సం  పాట  గాయకులు  రచన 1  వెర్రిమొర్రి వెంగళప్ప పుట్టిన రోజంట  ఎస్.పి.బాలసుబ్రహ్మణ్యం, ఎల్.ఆర్.ఈశ్వరి, పిఠాపురం ఆరుద్ర 2  రాముని రూపమె మోహనము శ్రీరాముని రూపమె మోహనము  పి.సుశీల  దాశరథి 3  చక్కనిపిల్ల పక్కన వుంది గడుసరివని సొగసరివని కన్నువేసేనోయ్  పి.సుశీల  సి.నారాయణరెడ్డి 4  మేలిమి బంగరు నెలతల్లారా ఆటలపాటల పేటికలారా  పి.సుశీల  గురజాడ 5  ఆ రంగనాథుని పూలరథమెల్ల వారిలోనూ ఊరేగింపొస్తుంది ఊరేగింపొస్తుంది  ఎస్.పి.బాలసుబ్రహ్మణ్యం, మాధవపెద్ది  కొసరాజు
6: ఆలకించవా నా మొర మురళీధర , గానం. పి సుశీల .

మూలాలు

వర్గం:ఘట్టమనేని కృష్ణ నటించిన సినిమాలు
వర్గం:రేలంగి నటించిన సినిమాలు
వర్గం:నాగభూషణం నటించిన సినిమాలు
వర్గం:కృష్ణంరాజు నటించిన సినిమాలు
వర్గం:ప్రభాకర్ రెడ్డి నటించిన సినిమాలు
వర్గం:రాజబాబు నటించిన సినిమాలు
వర్గం:అల్లురామలింగయ్య వంశవృక్షం
వర్గం:చంద్రమోహన్ నటించిన సినిమాలు
వర్గం:రావి కొండలరావు నటించిన సినిమాలు
వర్గం:కాకరాల నటించిన సినిమాలు
వర్గం:చలపతి రావు నటించిన సినిమాలు
వర్గం:ఛాయాదేవి నటించిన సినిమాలు
వర్గం:విజయనిర్మల సినిమాలు